elektromagnetisk linse
Store norske leksikon,Realfag,Fysikk,Elektromagnetisme,Anvendt elektromagnetisme
Elektromagnetisk linse er en teknisk innretning som brukes til å fokusere eller avbøye en elektronstråle.
En elektronstråle består av elektrisk ladede partikler og i en magnetisk linse utnyttes lorentzkraften til å avbøye elektroner. Til dette brukes en flere elektromagneter til å etablere et omsluttende, inhomogent magnetisk felt som er slik at elektroner som passer nær midten av feltet blir mindre avbøyd enn de som passerer lengre ute. Den samlede virkning er at parallelle elektroner fokuseres mot et punkt. Oppsettet kan sammenlignes med en optisk linse som avbøyer og fokuserer lysstråler.Den viktigste anvendelsen av elektromagnetiske linser er i elektronmikroskop og katodestrålerør. I et elektronmikroskop har det vært mulig å fokusere en elektronstråle helt ned til et punkt på en overflate som bare er rundt 10 nanometer bred. Les mer i Store norske leksikon magnetisk felt  lorentzkraften   elektronmikroskop